Eestis ei teatud Vilmsi saatusest pikka aega midagi muud kui  seda, et Läände polnud ta jõudnud. 1919. aasta alguses, Vabadussõja ajal, hakkas Vilmsi sõber ja parteikaaslane Tõnis Kalbus asepeaministri saatuslikku kadumist uurima. Tema kogutud andmete põhjal avaldas ajaleht Waba Maa 24. veebruaril 1919. aastal artikli Vilmsi reisist - siis selle informatsiooni, mis selleks ajaks oli teada. Nüüd paotati esimest korda eestlastele Vilmsi reisi katvat saladuse loori.